Seun sterf op skooluitstappie: Oorsaak van dood bekend | Maroela Media
Die voorlopige uitslag van die lykskouing op Stefan Marais, die gr. 11-leerder aan die Hoër Landbouskool Oakdale op Riversdal in die Wes-Kaap wie se liggaam Saterdag in die Goukourivier by Stilbaai opgespoor is, is bekend.
Maroela Media het vroeër berig Marais was verlede Vrydag saam met ander leerders van die skool, onder wie lede van die skool se leerderraad en onderwysers, op 'n spanbou-uitstappie toe die tragedie hom afgespeel het. Van die leerders het glo in die rivier geswem waar Stefan in die water verdwyn het.
Kapt. Malcolm Pojie, woordvoerder van die polisie, het Vrydag aan Maroela Media bevestig die voorlopige uitslag van Stefan se nadoodse ondersoek is bekend.
"Die uitslag dui daarop dat hy ernstige kop- en nekbeserings opgedoen het, waarna hy verdrink het," het Pojie gesê.
'n Gedenkdiens is Vrydagoggend vir Stefan uit die NG Moedergemeente Riversdal gehou. 'n Groot aantal mense het opgedaag met nagenoeg 1 500 sittendes in die kerk.
Die vermoede bestaan dat hy moontlik teen 'n sandbank vasgeduik, die nekfraktuur opgedoen en toe verdrink het.
Die Hoër Landbouskool Oakdale het ná sy afsterwe op Facebook hul medelye aan Stefan se ouers, Pine en Petrusa, en sy jonger broer, Pieter, betuig. "Leerders, ouers en personeel van die skool is geskok en hartseer oor die verlies van hierdie uiters skrander, talentvolle en waardegedrewe Oakdaler. Hy was 'n Oakdaler in murg en been. Ons harte gaan uit na hierdie gesin, sy maats en al die ander Oakdale-betrokkenes," lui die inskrywing.
Die bekende Suid-Afrikaanse rugbyspeler, CJ Stander, wat tans in Ierland rugby speel, het op sy amptelike Facebook-blad geskryf hy het Stefan geken vandat laasgenoemde ses jaar oud was. "My gedagtes en gebede gaan uit aan sy familie in hierdie moeilike tyd," het Stander geskryf.
Ai dis hartseer. My innige simpatie. Sterkte aan almal!
Dit klink of hy ernstig aangerand is en toe in die rivier gegooi is as 'n mens na die beskrywing van sy beserings kyk. As iemand in 'n sandbank vasduik breek hy sy nek maar ander opsigtelike beserings sal daar nie wees nie. Verlamming tree dan in.
Stukkend hartseer! Hoe gebeur so iets sonder dat die wat moet toesig hou ONMIDDELIK agterkom iets is verkeerd? Of was daar bloot nie tydens n amptelike skool uitstappie genoeg of ervare personeel wat georganiseerde aktiwiteite gemonitor het nie? En dit se baie as die skool nerens n verskoning aanbied nie? Niks van ons is jammer nie? Seker goed geprep om niks te se wat hulle mag impliseer as verandwoordelik vir die seun se dood nie?
Dis 'n verskriklike tragedie .Medelye met familie, vriende en kennisse asook die skool .
Met dit wil ek graag vra of toesighouers dan nie almal se name op lyste uitroep as hul terug in die bus sou klim nie ? Ek sè nie dit kon dalk sy lewe gered het nie; maar wat as enige kind iewers gestrand is en nie self terug bus toe sou kon kom nie , maar net met hulp?
Dit is net baie eienaardig dat sy maats hom nie sien duik het en nie…Hulle was mos in 'n groepie, dan nie?